Nové pracovné miesta
enskej technickej univerzity v Trnave na Paulínskej ulici sa vo štvrtok uskutočnilo sympózium Partnerstvo pre spoluprácu. V jeho úvode vystúpil aj primátor mesta Štefan Bošnák, ktorý pred prizvanými odborníkmi z vysokých škôl, samosprávy, štátnej správy a ďalších oblastí zo Slovenska i zahraničia zverejnil očakávanie trnavskej radnice vzniku zhruba desať tisíc pracovných miest. "Tri a pol tisíca by v priebehu nasledujúcich troch až štyroch rokov mala zamestnať automobilka PSA Peugeot Citroën, ďalších štyritisíc priľahlý dodávateľský park. Vznik nových pracovných miest avizuje sklárska spoločnosť Johns Manville a s rozšírením výroby ráta aj Sony a nábytkárske firmy", povedal..
Na väčšinu pracovných miest budú zamestnávatelia podľa jeho slov požadovať kvalifikovaných ľudí so stredoškolským a vysokoškolským vzdelaním. PSA Peugeot Citroën vnáša do vzdelávacieho procesu nový moment, pretože okrem rozvoja univerzitného a stredného školstva prejavil aj záujem pripravovať deti na technické vzdelávanie už v základných školách.
Spoluprácu pri vzdelávaní v stredoeurópskom regióne ponúkol na sympóziu Gerhard Kučera z Technickej akadémie vo Viedni, záujem o Trnavu prezentoval prezident Zväzu strojárskeho priemyslu v SR Milan Cagala a o ekonomike trnavského regiónu v eurozóne hovoril predseda Trnavského samosprávneho kraja Peter Tomeček.
-rch-